בפ"ת 214-10-15 מדינת ישראל נ' נחום - פסקדין
מיקומך באתר: עמוד ראשי >> חיפוש פסקי-דין >> בפ"ת 214-10-15 מדינת ישראל נ' נחום
בפ"ת 214-10-15 מדינת ישראל נ' נחום
סיני דניאל נחום
ביום 20.9.15, ניתן כנגד המשיב צו פסילה מנהלית מלהחזיק או לקבל רישיון נהיגה לתקופה של 30 יום, וזאת מתוקף סמכותו של קצין משטרה, על פי סעיף 47(ה)(3) לפקודת התעבורה.
הצו ניתן בהקשר לדו"ח משטרה 27250067413, כאשר בהמשך, הוגש כנגד המשיב כתב אישום המייחס לו עבירה של נהיגה בשכרות, לאחר שבגופו נמצאו 650 מיקרוגרם אלכוהול לליטר אוויר נשוף, בבדיקה שנערכה לו במכשיר "ינשוף".
הצדדים טענו לבקשה, כמפורט בפרוטוקול מהיום.
מעיון בתיק המשטרה עולה כי, ביום 18.9.15, בשעה 03:05 לערך, נהג המשיב ברכב, בתל אביב, ברחוב קיבוץ גלויות, מכיוון מערב לכיוון מזרח ובהגיעו בסמוך לבית מספר 73, נעצר לבדיקה במחסום משטרתי, לאיתור נהגים שיכורים.